Resultats i crònica de tots els partits jugats pel CB Bétera
29 de novembre de 2018

A continuació vos deixem els resultats dels equips de bàsquet del CB Bétera:

Benjamin Covivet 42 - Col·legi Cumbres 2.

Partit dels i les benjamines en què han gaudit jugant molt bé en equip, passant-tots la pilota i concentrats en defensa. Excel·lent actitud i comportament de tots i totes les jugadores.

Victòria aleví masculí Òptica Bulevard - Silla per 2 punts

Partidàs dels alevins amb pròrroga i cistella per empatar, han sigut superiors en tot el partit però un quart dolent i el seu millor jugador entonat han condicionat el partit. Així i tot molt contents pel partidàs i a seguir currant.

Benjamí Aut. 58 - TAU Castelló 18

L'equip de Bétera perd contra el millor rival contra el qual han jugat de moment esta temporada. Molt generosos, col·lectius. Un gran equip. La pista tan gran no els afavoreix gens. Però cal seguir.

Cadet verd 53 - València Basket 54

Derrota en un partit en què Bétera va estar dominant durant 39 minuts. Les pèrdues de pilota i la por a jugar contra gent més física ha impedit fer bona la gran defensa que hem fet.

CB Bétera Cadet Negre 60 - la Pobla 19

Victòria a casa. La primera vegada que tanquen acta. L'equip ha fet un joc alegre de defensa, rebot i contraatac i també ha anat molt bé al rebot en atac. Clara millora respecte a la primera volta. A veure si segueixen igual davant rivals més forts.

CB Bétera Junior 72- Alaquàs 58

Primer quart per oblidar i segona part parcial de 40-24 amb un joc d'atac més clar i per fi elaborat a què han entrenat durant la setmana. Gran aportació de cadets com sempre. Mentalment l'equip està creixent moltíssim.

Derrota de l'Aleví Acadèmia Aprenent vs Monte-Sió

Un partit molt espés on no ha eixit res ni en atac ni en defensa.

Derrota de l'Infantil Negre 42 - Riba-roja 67

Bon partit en l'àmbit defensiu amb moltes ajudes, hem mantingut intensitat tot el partit i plasmat el que l'equip treballa als entrenaments. La gran diferència física i la falta d'encert els ha impedit competir el partit fins al final. El resultat no reflecteix el gran treball que han fet. A seguir creixent.

Victòria de l'infantil Acadèmia Sumadd masculí davant d'un molt bon Llíria amb minuts importants per a tots.